L'ESCRIPTORA CARMEN AMORAGA PROTAGONITZA EL CLUB DE LECTURA DE PERSONES ADULTES D'ALAQUÀS DEL MES DE NOVEMBRE
17/11/2022

# L'ESCRIPTORA CARMEN AMORAGA PROTAGONITZA EL CLUB DE LECTURA DE PERSONES ADULTES D'ALAQUÀS DEL MES DE NOVEMBRE

*   17/11/2022
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=20962

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20962%2F0&title=Ajuntament%20d%27Alaqu%C3%A0s.%20Premsa.L%27ESCRIPTORA%20CARMEN%20AMORAGA%20PROTAGONITZA%20EL%20CLUB%20DE%20LECTURA%20DE%20PERSONES%20ADULTES%20D%27ALAQU%C3%80S%20DEL%20MES%20DE%20NOVEMBRE)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20962/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20962/17112022whatsapp_image_2022-11-17_at_12_09_31_pm_8_1_Form_4.jpg)](https://www.alaquas.org/ficheros/documentos/2022/2/20962/17112022whatsapp_image_2022-11-17_at_12_09_31_pm_8_1_Form_10.jpg "<a href='https://www.alaquas.org/ficheros/documentos/2022/2/20962/17112022whatsapp_image_2022-11-17_at_12_09_31_pm_8_1_Form_10.jpg' target=_blank><i class='fa fa-external-link' aria-hidden='true'></i>.L'ESCRIPTORA CARMEN AMORAGA PROTAGONITZA EL CLUB DE LECTURA DE PERSONES ADULTES D'ALAQUÀS DEL MES DE NOVEMBRE</a>")

La Biblioteca Municipal Ausiàs March d'Alaquàs va organitzar ahir dimecres 16 de novembre amb èxit de participació la setena edició de l'any 2022 d'aquesta activitat

L’escriptora i periodista, Carmen Amoraga, va protagonitzar ahir la setena edició del Club de Lectura de Persones Adultes d’Alaquàs de l’any 2022. Més de 40 persones van assistir a aquesta activitat en la qual es va conversar sobre la seua obra, principalment sobre el seu llibre ‘El tiempo mientras tanto’, finalista als Premis Planeta 2010. Es tracta d’una activitat que forma part de la campanya “LLegims als Pobles” posada en marxa per la Direcció General de Cultura i Patrimoni per a facilitar la presència d'escriptors i escriptores als municipis de la Comunitat Valenciana.

En l’acte van estar presents l’Alcalde d’Alaquàs, Toni Saura i el Regidor de Cultura, Fran Evangelista. El primer edil va agrair la seua presència a l’autora així com al públic assistent i els va animar “a continuar llegint perquè llegir és cultura i perquè contribueix a que les nostres relacions personals siguen millors”.

L’activitat es va iniciar a càrrec de la coordinadora de la Biblioteca Municipal d’Alaquàs i moderadora de l’activitat, Desirée Mellado, qui va realitzar una presentació i una introducció de l’obra de l’autora. Carmen Amoraga va explicar a continuació què vol transmetre amb les seues novel·les: “Les meues novel·les parlen sobre la distància, sobre el que som i el que volem ser. Són obres que parlen de la vida a través de les quals intente que les persones que les lligen troben en elles alguna de la seua vida reflectida”.

Les i els lectors van demostrar en les seues intervencions un gran interés i coneixement d’aquesta novel·la agredolça que enganxa des del principi i redactada en forma de diàlegs en prosa. Moltes de les persones assistents van reconéixer que en ella i en moltes de les obres de l’autora, es troben molts paral·lelismes amb la vida real.

Des de la Biblioteca s’ha destacat l’alt nivell mostrat per les persones participants pel que fa al coneixement de la literatura i l’interés per aquest tipus d’activitat. És per això que aquest club es realitza una vegada al mes amb l’objectiu de continuar fomentant aquest tipus de dinàmiques. La propera sessió tindrà lloc el dimecres 14 de desembre i es treballarà el llibre “Apenas unos segundos” d’Amparo Tórtola.

Aquesta activitat forma part de la programació cultural organitzada per la Biblioteca Municipal Ausiàs March que compta al llarg de l’any amb una diversitat d’activitats per a tots els públics amb l’objectiu d’afavorir, potenciar i estimular l’apropament de la ciutadania als llibres i millorar els seus hàbits lectors a més de fomentar l’aspecte lúdic de la lectura.